Μελίκη Ημαθίας

Η Μελίκη είναι κωμόπολη της Κεντρικής Μακεδονίας στην Περιφερειακή Ενότητα Ημαθίας και υπήρξε έδρα ομώνυμου δήμου (σχέδιο Καποδίστριας). Έχει μόνιμο πληθυσμό 2.838 κατοίκων σύμφωνα με την απογραφή 2021. «ΦΕΚ αποτελεσμάτων ΜΟΝΙΜΟΥ πληθυσμού», σελ. 10510 (pdf σελ. 36), και σε μορφή Excel «Πίνακας αποτελεσμάτων ΜΟΝΙΜΟΥ Πληθυσμού-Απογραφής 2011 » στην ιστοσελίδα της ΕΛΣΤΑΤ. Αρχειοθετήθηκε 24/11/2017. Ανακτήθηκε 21/1/2018

 Γενικά και ιστορικά στοιχεία 
Η Μελίκη βρίσκεται στο νότιο τμήμα της πεδιάδας της Βέροιας, σε υψόμετρο 40 μέτρα και σε απόσταση  23 χλμ. ανατολικά από το κέντρο της πόλης, κοντά στον χείμαρρο Άσκορδο (Κρασοπούλη). Ιστορικά συμπεριλαμβάνεται στους ελληνόφωνους αγροτικούς οικισμούς της περιοχή του Ρουμλουκιού και ο αρχικός πυρήνας του χρονολογείται κατά τους βυζαντινούς χρόνους.Αστέριος Ι. Κουκούδης, Μελέτες για τους Βλάχους, τόμος Δ΄. Οι Βεργιάνοι Βλάχοι και οι Αρβανιτόβλαχοι της Κεντρικής Μακεδονίας, εκδόσεις Ζήτρος, Θεσσαλονίκη 2001, σελ. 257-258. Ακόμη, κατά τον 17ο αιώνα εγκαταστάθηκαν στη Μελίκη άτομα που προερχόταν από την περιοχή των Χασίων και των Αντιχασίων.«Δήμος Μελίκης, πληροφορίες για την Μελίκη » από  Επιμελητήριο Ημαθίας . Αρχειοθετήθηκε 4 Φεβρ. 2018. Ανακτήθηκε 4 Φεβρ. 2018

Στις αρχές του 20ού αιώνα, στον οικισμό διαχείμαζαν οικογένειες Βλάχων κτηνοτρόφων από την περιοχή του Βερμίου,Αστέριος Ι. Κουκούδης, 2001, Δ΄, σελ. 136-142, 156. ενώ ο μόνιμος πληθυσμός ανερχόταν σε 525 κατοίκους. Μετά το τέλος του Εμφυλίου Πολέμου, εγκαταστάθηκαν στη Μελίκη άτομα προερχόμενα από τη Σκάφη Κοζάνης.Νίκος Μαραντζίδης (επιμ.), Οι άλλοι καπετάνιοι. Αντικομουνιστές ένοπλοι στα χρόνια της Κατοχής και του Εμφυλίου, Βιβλιοπωλείον της Εστίας, δ΄ έκδοση, Αθήνα 2007, σελ. 257. 

Στη σημερινή εποχή ο πληθυσμός της Μελίκης αποτελείται από γηγενείς Μακεδόνες, απόγονους προσφύγων από τη Θράκη (κυρίως από το χωριό ΚoστίΣυλλογικό, Γ' Συμπόσιο Λαογραφίας του Βορειοελλαδικού χώρου: (Ήπειρος-Μακεδονία-Θράκη) Αλεξανδρούπολη, 14-18 Οκτωβρίου 1976. Πρακτικά, Ίδρυμα Μελετών Χερσονήσου του Αίμου, Θεσσαλονίκη 1979, σελ. 234.) και άτομα βλάχικης καταγωγής. Οι κάτοικοι ασχολούνται κυρίως με τη γεωργία και τη μελισσοκομία. Οι δεντροκαλλιέργειες, π.χ. ροδακινιές, είναι επίσης βασικός τομέας απασχόλησης των κατοίκων.Μεγάλες οι ζημιές σε ροδάκινα και ακτινίδια από το χαλάζι στην ευρύτερη περιοχή της Μελίκης. emvolos.gr, 14/04/2019. Ανακτήθηκε: 29/12/2020.

 Πολιτισμός 
Στη Μελίκη λαμβάνουν χώρα τα έθιμα των Αναστεναρίων και του Καλόγερου, τα οποία έφεραν στην περιοχή οι Θρακιώτες πρόσφυγες. Στην κωμόπολη εδρεύουν ο Λαογραφικός Όμιλος Μελίκης και Περιχώρων, καθώς και ο Πολιτιστικός Σύλλογος Θρακιωτών. Επίσης λειτουργεί από το 2011 το Εθνογραφικό Κέντρο Γιώργη Μελίκη.

 Προσωπικότητες 
Η Μελίκη αποτελεί τόπο γέννησης ή καταγωγής του λαογράφου Γιώργη Μελίκη, των ποδοσφαιριστών Τάκη Καραγκιοζόπουλου, Αντώνη Νατσούρα και Κώστα Παυλόπουλου, της πρώην αθλήτριας και νυν προπονήτριας χάντμπολ Γρηγορίας Γκόλια, του πετοσφαιριστή Θάνου Τερζή και των πολιτικών Μιχάλη ΧαλκίδηΜαργαρίτα Τόγια (επιμ.), Έλληνες βουλευτές και ευρωβουλευτές, Βουλή των Ελλήνων, Αθήνα, Αύγουστος 2009, σελ. 157. και Τάσου Μπαρτζώκα.

 Διοικητικά - απογραφές πληθυσμού 
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να ορίζεται έδρα της ομώνυμης κοινότητας. Το 1994 με το ΦΕΚ 136Α - 30/08/1994 (σχέδιο Καποδίστριας) ορίστηκε έδρα του ομώνυμου νεοϊδρυθέντα δήμου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Μελίκης η οποία υπάγεται στη δημοτική ενότητα Μελίκης του Δήμου Αλεξάνδρειας ενώ σύμφωνα με την απογραφή του 2011 απογράφησαν 3.116 κάτοικοι.
Απογραφή1951196119711981199120012011Πληθυσμός2.220Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 7ης Απριλίου 1951, Εν Αθήναις, 1955, σελ. 71.2.6623.0333.2453.2903.1023.116

 Παραπομπές 

 Εξωτερικοί σύνδεσμοι 

 «Μία Μάσκα Δρόμος» Εκθεση σπουδαστων και διδασκόντων στο Κέντρο Έρευνας Μάσκας στην Μελίκη Ημαθίας 
 Παραδοσιακή ενδυμασία - Ήθη και έθιμα : από την Δημόσια Κεντρική Βιβλιοθήκη της Βέροιας.
 Ο Καλόγερος – Ένα πολυσήμαντο θρακικό έθιμο από τον ιστότοπο https://www.pontosnews.gr/

Κατηγορία:Κωμοπόλεις της περιφερειακής ενότητας Ημαθίας
Κατηγορία:Δήμος Αλεξάνδρειας